पिछले कई दशकों से अपने कार्टून्स के जरिए दुनिया भर को गुदगुदाने वाले जाने-माने कार्टूनिस्ट आरके लक्ष्मण की हालत गंभीर है. वो काफी दिनों से बीमार चल रहे थे. उनका इलाज मुंबई के दीनानाथ मंगेशकर अस्पताल में चल रहा है. उनके शरीर के महत्वपूर्ण अंग निष्क्रिय हो गये हैं. उन्हें वेंटिलेटर पर रखा गया है. अस्पताल के भीतर डॉक्टर्स उनका इलाज कर रहे हैं और बाहर उनके शुभ चिंतक और प्रसशंक उनके स्वास्थ्य लाभ की प्रार्थनाएं कर रहे हैं.